**J E G Y Z Ő K Ö N Y V**

 **TESKÁND KÖZSÉG ÖNKORMÁNYZAT KÉPVISELŐTESTÜLETE**

 **2019. JÚNIUS 13-I RENDES ÜLÉSÉRŐL.**

 **Rendeletek:**

 **6/2019. (VI. 28.)**

 **Határozatok:**

 **27/2019. (VI. 13.)**

 **28/2019. (VI. 13.)**

 **29/2019. (VI. 13.)**

 **30/2019. (VI. 13.)**

 **31/2019. (VI. 13.)**

 **J E G Y Z Ő K Ö N Y V**

Készült Teskánd Község Önkormányzat Képviselőtestülete 2019. június 13-i rendes üléséről.

Jelen vannak: Németh Ágnes polgármester, Bogár István Dormán Jenő, Patakiné Sümegi Mária Erzsébet, Sipos László, Simon Viktória képviselők, Fazekas István jegyző, Bencze Ildikó pénzügyi csoportvezető, Darabos Balázsné jegyzőkönyvvezető.

Távol volt: Vizlendvai László képviselő.

Németh Ágnes polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Dormán Jenő és Bogár István képviselőket.

A javaslatot a képviselőtestület egyhangúlag tudomásul vette.

Ezután javaslatot tett a napirendre, javasolta, hogy 1. napirendi pontként vegyék napirendre az önkormányzat 2018. évi költségvetésének módosítását.

**N A P I R E N D:**

1./ Az önkormányzat 2019. évi költségvetésének módosítása

 Előadó: Németh Ágnes polgármester

2./ Az előző ülés óta történtekről beszámoló

 Előadó: Németh Ágnes polgármester

3./ Pályázati lehetőségek

 Előadó: Fazekas István jegyző

4./ Egyéb ügyek

**Zárt ülés:**

5./ Teskándért díjakról döntés

 Előadó: Fazekas István jegyző

6./ A polgármester beszámolója a polgármesteri hatáskörben hozott döntésekről

 Előadó: Németh Ágnes polgármester

A napirendi javaslatot a képviselőtestület egyhangúlag elfogadta.

**1./ Az önkormányzat 2019. évi költségvetésének módosítása**

 Előadó: Németh Ágnes polgármester

Fazekas István jegyző elmondta, hogy az első félévi változások miatt szükséges a hivatal költségvetésének módosítása.

Az elhangzott javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 6 igen szavazattal / a következő rendeletet alkotta:

**Teskánd Község Önkormányzata 6/2019. (VI. 28.) önkormányzati rendelete**

/Teskánd Község Önkormányzat Képviselőtestületének az önkormányzat 2019. évi költségvetéséről szóló 1/2019. (III. 01.) önkormányzati rendelete a jegyzőkönyv melléklete./

**2./ Az előző ülés óta történtekről beszámoló**

 Előadó: Németh Ágnes polgármester

Németh Ágnes polgármester az elmúlt ülés óta történt fontosabb eseményekről tájékoztatta a képviselőtestületet:

-Németh István melletti vízelvezető árokra a szerződés megkötésre került a kivitelezővel, de az ezzel kapcsolatos kivitelezés megkezdése csúszik, az érintett ingatlan tulajdonosoktól türelmet kért.

A Toldi utca vízelvezetésének tervezése folyamatban van, ma beszélt a tervezővel 80-90 %-os készültségi állapotban van.

- Toldi utcai útszakasz leszakadása probléma kapcsán elmondta, hogy az út leszakadását nem megfelelő kivitelezés okozta. Tehát nem üzemeltetési probléma a Zalavíz részéről, így az ezzel kapcsolatos költségek az önkormányzatot terhelik. A munka elvégzése megtörtént, ahol plusz költségek is merültek fel. Így a kivitelezés költsége 1 millió forinttal többe került, műszaki ellenőr a munkát megnézte a többlet költség jogos. A pótmunkát a szennyvíz alapból tudják kifizetni. Kérte, hogy a képviselőtestület ezt fogadja el.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 27/2019. (VI. 13.) számú határozata**

Teskánd Község Önkormányzat Képviselőtestülete 1.000.000,- FT pótmunkát fizet ki a Toldi utca útleszakadás helyreállításáért. Ezen összegre az önkormányzati szennyvízalap nyújt fedezetet.

**3./ Pályázati lehetőségek**

 Előadó: Németh Ágnes polgármester

Németh Ágnes polgármester elmondta, hogy TOP pályázat keretében lehet, hogy lesz lehetőség belterületi vízelvezetés megoldására is pályázni. Erre a Toldi utca vízelvezetési tervei kész lesznek, így talán előnyösebb helyzetben lesznek. A pályázatok figyelésére kapott ajánlatot a Goodwil Consulting Kft-től, amelyet ismertetett. Javasolta, hogy a szerződést kössék meg.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 28/2019. (VI. 13.) számú határozata**

Teskánd Község Önkormányzat Képviselőtestülete a Goodwil Consulting Kft-vel a szerződést megköti.

Felhatalmazza a polgármestert a szerződés aláírására.

4./ **Egyéb ügyek**

**Településrendezési terv módosításával kapcsolatos véleményezési eljárás**

**Előadó:** Németh Ágnes polgármester

Németh Ágnes polgármester elmondta, hogy elkészült Vassné Adorján Krisztina kérelme alapján a Teskánd, Alsómező utca településrendezési terv módosításával kapcsolatos véleményezési eljárás. A munkát az AOD Építész Iroda készítette el és az önkormányzat döntése alapján a kérelmező fizeti. A véleményezéssel kapcsolatos határozati javaslatot ismertette, javasolta, hogy a határozati javaslatnak megfelelően ezt a képviselőtestület fogadja el.

Szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 29/2019. (VI. 13.) számú határozata**

Teskánd Község Önkormányzat Képviselő-testülete a község településrendezési terveinek módosításával kapcsolatos véleményezési eljárás lezárásaként a beérkezett véleményekről azok elfogadásáról vagy el nem fogadásáról az alábbiak szerint dönt:

**Államigazgatási szervek véleményei:**

**1. Zala Megyei Kormányhivatal, Kormánymegbízotti Kabinet, Állami Főépítész**

1.1. Az Állami Főépítész véleményének III. 1. pontjában kéri a közművesítésre és az építés általános szabályaira vonatkozó Teskánd község helyi építési szabályzatáról szóló 1/2014. (II.10.) önkormányzati rendelet (HÉSZ) előírásainak magasabb szintű jogszabálynak történő megfeleltetés miatti módosítás során a használatba vételi „engedélyre” vonatkozó részt is módosítani.

A véleményt az Önkormányzat elfogadja, a rendelettervezetben a 12.§ módosításra kerül.

1.2. Az Állami Főépítész véleményének III. 2. pontjában kéri figyelembe venni az OTÉK 32.§ (1) bekezdésének 1. pontját, mely lehetővé teszi, hogy bármely övezetben és építési övezetben elhelyezhetők legyenek a nyomvonal jellegű építmények.

A véleményt az Önkormányzat elfogadja, a rendelettervezet 13/A. §-a a hivatkozott OTÉK szabályozással nem ellentétes.

1.3. Az Állami Főépítész véleményének III. 3. pontjában kéri az Má-3 jelű általános mezőgazdasági övezetben az épület elhelyezését a telekhatároktól mért távolsággal megállapítani.

A véleményt az Önkormányzat elfogadja, a rendelettervezetben a különleges beépítésre nem szánt övezetre vonatkozó 34/A.§ (3) bekezdése módosul.

1.4. Az Állami Főépítész véleményének III. 4. pontjában kéri a szabályozási tervet módosító tervlapon a tájképvédelmi övezet folytonosságát biztosítani a tervezési területen belül.

A véleményt az Önkormányzat elfogadja, a szabályozási tervet módosító tervlapot módosítani kell, a tervlapon a tájképvédelmi övezet folytonossága a tervezési területen belül biztosításra kerül.

**2. Zala Megyei Kormányhivatal Zalaegerszegi Járási Hivatal Műszaki Engedélyezési és Fogyasztóvédelmi Főosztály, Közlekedési és Útügyi Osztály**

A Közlekedési és Útügyi Osztály véleményében kéri a szükséges útterületek területigényét útkategóriának megfelelően OTÉK által előírt paramétereinek betartásával biztosítani. Javasolja a minimum 8 méteres útszélességet.

A véleményt az Önkormányzat elfogadja, a rendelettervezetben a13/A. § a véleményben kérteknek megfelelően, a kialakítandó új út szélességét tekintve módosításra kerül.

**3. Zala Megyei Kormányhivatal Zalaegerszegi Járási Hivatal, Hatósági Főosztály Építésügyi és Örökségvédelmi Osztály**

Az Örökségvédelmi Osztály a 3.1. pontban ismertetett változtatással kapcsolatban véleményében rögzíti, hogy a területre vonatkozó szabályozási eszközök megfogalmazásakor előnyben kell részesíteni a hagyományos építészeti karakter, anyaghasználat, telepítés szempontjainak érvényesítését.

A véleményt az Önkormányzat elfogadja, a rendelettervezet módosítása, kiegészítése azonban nem szükséges, mivel a hagyományos építészeti karakterre, anyaghasználatra vonatkozó előírások nem a helyi építési szabályzatban, hanem a településképi rendeletben szerepelnek. A tervezett telepítés a műemléki környezetet károsan nem befolyásolja, új építmény az utcafronttól mért 10 méteres távolságon túl helyezhető csak el a tervezett szabályozás alapján.

**4. Zala Megyei Kormányhivatal, Élelmiszerlánc-biztonsági és Földhivatali Főosztály, Földhivatali Osztály**

A Földhivatali Osztály véleményében kéri a helyi építési szabályzat 13/A. §-hoz azt a kiegészítést, hogy az új út kialakítása ne csupán a közlekedés szakmai szabályainak figyelembevételével, hanem a földvédelem érdekeire is tekintettel történjen (lehető legkisebb nagyságú, gyenge minőségű föld igénybevételével).

A véleményt az Önkormányzat elfogadja, a rendelettervezetben a 13/A. § a véleményben kérteknek megfelelően kiegészítésre kerül.

A településrendezési terv módosításával kapcsolatban kifogással nem éltek az alábbi államigazgatási szervek:

* Balaton - felvidéki Nemzeti Park Igazgatóság
* Nyugat-dunántúli Vízügyi Igazgatóság
* Zala Megyei Katasztrófavédelmi Igazgatóság
* Zala Megyei Kormányhivatal Népegészségügyi Főosztály
* Zala Megyei Kormányhivatal Zalaegerszegi Járási Hivatal Agrárügyi és Környezetvédelmi Főosztály Erdészeti Osztály
* Baranya Megyei Kormányhivatal Hatósági Főosztály Bányászati Osztály
* Nemzeti Média- és Hírközlés Hatóság

Az államigazgatási szervektől beérkezett vélemények a 29/2019. (VI. 13. ) számú határozat 1. számú mellékletét képezi.

**Orbán Tamás kérelme**

Németh Ágnes polgármester ismertette Orbán Tamás Tölgyfa utca kiépítésével kapcsolatos megkeresését. A munkára árajánlatot kell kérni és a fizetést ütemezni kell. Ezek után kerülhet sor a megállapodás tervezet elfogadására.

Patakiné Sümegi Mária Erzsébet a költségeket előre tudni kell, megállapodást kössenek a fizetésre vonatkozóan.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 30/2019. (VI. 13.) számú határozata**

Teskánd Község Önkormányzat Képviselőtestülete a Tölgyfa utca folytatásának kiépítésére vonatkozóan megállapodást köt Orbán Tamással.

**Dömötör Csaba ingatlan vásárlási kérelme**

Németh Ágnes polgármester ismertette a kérelmet, elmondta, hogy ez a terület kb. 20 m2 a két épület között. Ha az eladás mellett döntenek az árat meg kell határozni.

Dormán Jenő a mostani telekárak szerint kell az árat megállapítani.

Sipos László 100.000,- Ft legyen az eladási ár.

Németh Ágnes polgármester a 100.000,- Ft-os eladási árat tette fel szavazásra, amelynek eredményeként a képviselőtestület egyhangúlag / 6 igen szavazattal / a következő határozatot hozta:

**Teskánd Község Önkormányzata 31/2019. (VI. 13.) számú határozata**

Teskánd Község Önkormányzat Képviselőtestülete 100.000,- Ft eladási áron eladja a tulajdonában lévő 157/10. hrsz-ú ingatlanból kb. 20 m2 nagyságú területet Dömötör Csaba Teskánd, Petőfi u. 12. szám alatti lakosnak.

Felhatalmazza a polgármestert az adásvételi szerződés aláírására.

Németh Ágnes polgármester ismertette a Szombathelyi Megyéspüspök levelét a volt óvoda épületével kapcsolatban. Az egyház nem szeretne bölcsődét működtetni. Az biztos, hogy az épület állaga folyamatosan romlik, de most az idei évben nem tudnak dönteni az esetleges bérleti vagy megvételi lehetőségekről. Jelenleg a bölcsőde 14 férőhelyes és az igényeket kielégíti.

Bogár István ezzel a problémával majd a jövő évben foglalkozzanak. Egy elvi megállapodás tartana jónak és hosszú távú kifizetéssel.

Németh Ágnes egy új bölcsődének a fenntartása is sok költséggel jár. Majd később foglalkozzanak ezzel.

Németh Ágnes polgármester az elkövetkező időszak fontosabb eseményeiről tájékoztatta a képviselőtestületet:

- az amerikai diák hétfőn érkezik 3 családnál az elhelyezése megoldott,

- Salamon Ferencnét foglalkoztatják nyugdíj mellett napi 6 órában a Kemence-házban, mivel nyugdíjas a nyugdíj járulékot nem kell utána fizetni.

- A falunap július 12-13-14-én lesz az ezzel kapcsolatos programot ismertette.

Dormán Jenő a temető mellett a fa levágása nem történt meg.

Németh Ágnes a karbantartó ezt egyesül nem tudja megcsinálni, mást kell keresni erre a munkára.

Patakiné Sümegi Mária Erzsébet a Virág utcában is kellene árkolni, valamint a Május 1. utca padkázását is meg kellene csináltatni. Nagyon sok a szúnyog van jelezni kellene, hogy kérnek permetezést.

Bogár István a szúnyog irtással nem ért egyet, eddig sem volt a településen szervezett szúnyogirtás.

Patakiné Sümegi Mária Erzsébet az időjárás biztosan kedvez nekik és a patak parton rengeteg a szúnyog. Tudomása szerint ingyenesen végzik az irtását az önkormányzatnak nem kell érte fizetni.

Németh Ágnes polgármester a szúnyogirtással kapcsolatban tájékozódni fog.

Patakiné Sümegi Mária Erzsébet a honlapra a jegyzőkönyvek nem lettek feltéve.

Németh Ágnes polgármester gondoskodnak a jegyzőkönyvek feltételéről.

A következő 5./ 6./ napirendi pontokat a képviselőtestület zárt ülés keretében tárgyalta.

 Kmf.

Németh Ágnes Fazekas István

polgármester jegyző

 Bogár István Dormán Jenő

 jegyzőkönyv-hitelesítők